cyanic-selkie/wikianc huggingface dataset:
ফুটবল ফেডারেশনের তালিকা
আন্তঃমহাদেশীয়
নিম্নলিখিত কনফেডারেশনগুলো ফিফা সদস্য সমিতিগুলি নিয়ে গঠিত যা মহাদেশীয় সীমানা অতিক্রম করে।
আফ্রিকা
CAF এর সাথে অধিভুক্ত
উত্তর আমেরিকা
কনকাকাফের সাথে অধিভুক্ত
ডিয়ার কমরেড
ডিয়ার কমরেড ২০১৯ সালে মুক্তি পাওয়া একটি তেলুগু ভাষার প্রণয়ধর্মী সহিংস নাট্য চলচ্চিত্র। এই চলচ্চিত্রটির নায়ক নায়িকা ছিলেন বিজয় দেবরকোন্ডা এবং রশ্মিকা মন্দানা।
উত্তর গোয়াড়া
উত্তর গোয়াড়া ভারতের পশ্চিমবঙ্গ রাজ্যের বর্ধমান জেলার কালনা মহকুমার কালনা থানার অধীনস্থ একটি সেন্সাস টাউন। এটি কালনা শহরের একটি উপনগর।
জনসংখ্যার উপাত্ত
ভারতের ২০০১ সালের আদম শুমারি অনুসারে উত্তর গোয়ারা শহরের জনসংখ্যা হল ৬৯৭২ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৬৩%, । পুরুষদের মধ্যে সাক্ষরতার হার ৭১%, এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে উত্তর গোয়ারা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
গ্যাস ট্রান্সমিশন কোম্পানি লিমিটেড
গ্যাস ট্রান্সমিশন কোম্পানী লিমিটেড (সংক্ষেপেঃ জিটিসিএল) সরকারি মালিকানাধীন একটি সংস্থা যা সমগ্র বাংলাদেশ জুড়ে প্রাকৃতিক গ্যাস সঞ্চালনের জন্য দায়বদ্ধ। এটি গ্যাস সঞ্চালনের জন্য এবং বাংলাদেশ তেল, গ্যাস ও খনিজ কর্পোরেশনের (পেট্রোবাংলা) তত্ত্বাবধানে একটি সরকারি মালিকানাধীন সংস্থা।
ইতিহাস
১৯৯৩ সালের ১৪ ডিসেম্বর কোম্পানি আইন–১৯৯৩ এর অধীনে গ্যাস ট্রান্সমিশন কোম্পানী নিবন্ধিত হয়। দেশে ক্রমবর্ধমান গ্যাসের চাহিদা মেটানোর জন্য গ্যাস পরিবহন নিশ্চিত করার লক্ষ্যে এই কোম্পানী প্রতিষ্ঠা করা হয়। ২৩ জানুয়ারি, ১৯৯৫ এ প্রথম সভা আহ্বানের মাধ্যমে এই কোম্পানীর আনুষ্ঠানিক যাত্রা শুরু হয়।
বড় কালী বাড়ি মন্দির
থাম্ব|বড় কালী বাড়ি মন্দিরে দেবী কালীর মূর্তি। বড় কালী বাড়ি মন্দির বাংলাদেশের ময়মনসিংহ জেলার অন্যতম পুরনো হিন্দু মন্দির। হিন্দু দেবতা কালীর উদ্দেশ্যে মন্দিরটি নিবেদিত।
এই মন্দিরের মূল উৎসব হল কালীপূজা, যা প্রতি বছর পালিত হয়।প্রতিবছর দিপাবলীতে প্রচুর ভক্তবৃন্দের আগমন ঘটে।পূর্ব থেকেই এই মন্দিরে দিপাবলী উৎসব অত্যন্ত জাক জমক ভাবে পালিত হয়।ঘোর অমানিশায় পূজা,বলিদান,মহাযজ্ঞ ও প্রসাদ বিতরন করা হয়।২০১২ সালের পর থেকে Kalibari Kings club মায়ের পূজার সাথে যুক্ত হয়ে থিম পূজার মাধ্যমে শহরে শ্যামা পূজা উদযাপনের আমেজে কিছুটা ভিন্নতা এনেছেন।তারাই প্রথম থিম করে পূজার সাজসজ্জা আলোকসজ্জা করেছে।এই ধরনের পূজা উপস্থাপন করে ধর্মীয় অনেক জানা অজানা কাহিনী ফুটিয়ে তোলা হয়।যার ফলে শহরে তাদের অনুরূপ কিছু কিছু থিম পূজার চেষ্টা অন্য সংঘ গুলো করতে চাইছেন। মন্দিরটি শহরের কেন্দ্রস্থল থেকে ১০ মিনিট দূরে রিক্সাপুলে অবস্থিত। হিন্দু ভক্তরা সকাল থেকে রাত ৯ টা পর্যন্ত এই মন্দিরে দর্শন করতে পারেন। প্রতিদিনের পূজা সাধারণত সূর্যাস্তের পরে শুরু হয়। কালী মন্দিরের কাছে বিভিন্ন ধরনের মিষ্টি কেনার জন্য পাওয়া যায়।এছাড়া ময়মনসিংহের অন্যান্য গুরুত্বপূর্ণ হিন্দু মন্দির হল শহরের প্রাণকেন্দ্রে দুর্গা বাড়ি এবং থানা ঘাটে শিব মন্দির।
মেলিইয়া
মেলিইয়া হল ইউরোপীয় ইউনিয়নের একটি বিশেষ সদস্য রাষ্ট্র অঞ্চল । ইইউ এবং মেলিইয়ার বাকী অংশে এবং সেখান থেকে চলাফেরাগুলি নির্দিষ্ট নিয়মের সাপেক্ষে, যা অন্যান্য বিষয়ের সাথে সাথে স্পেনের শেনজেন কনভেনশনে যোগদান চুক্তিতে রয়েছে।
২০১৯ সালের আদমশুমারি হিসাবে, মেলিইয়ার জনসংখ্যা ছিল ৮৬,৪৮৭ জন। জনসংখ্যা প্রধানত আইবেরিয়ান এবং রিফিয়ান নিষ্কাশনের লোকদের মধ্যে বিভক্ত। অল্প সংখ্যক সেফার্ডিক ইহুদি এবং সিন্ধি হিন্দুও রয়েছে। সমাজভাষাতত্ত্বের বিষয়ে, মেলিইয়ার প্রধান ভাষা স্পেনীয়।
আফ্রিকার সেউটা এবং স্পেনের অন্যান্য অঞ্চলের মতো মেলিইয়া বৃহত্তর মরক্কোর একটি অপ্রীতিকর দাবির অধীন৷
ভান্ডারটিকুরী রেলওয়ে স্টেশন
ভান্ডারটিকুরী রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি গুরুত্বপূর্ণ কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় ব্যান্ডেল-কাটোয়া লাইনে অবস্থিত।
ইতিহাস
ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া রেলওয়ে স্টেশন পর্যন্ত রেল লাইন তৈরি করে। ভান্ডারটিকুরী রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।
মহাবোধি সোসাইটি
মহাবোধি সোসাইটি হল সিংহলি বৌদ্ধ ধর্মপ্রচারক অনাগরিক ধর্মপাল কর্তৃক প্রতিষ্ঠিত একটি দক্ষিণ এশীয় বৌদ্ধ সংগঠন। এই সংগঠনটির স্বকৃত দাবি অনুসারে ভারতে বৌদ্ধধর্ম পুনরুজ্জীবিত করা এবং বুদ্ধগয়া, সারনাথ এবং কুশীনগরে অবস্থিত বৌদ্ধ উপাসনালয়গুলির সংস্কার করাই হল সংগঠনটির মূল লক্ষ্য।
উদ্ভব
১৮৯১ খ্রিষ্টাব্দে একবার তীর্থভ্রমণার্থ বুদ্ধগয়ার মহাবোধি মন্দিরে আগমন করেন সিংহলি বৌদ্ধ ভিক্ষু অনাগরিক ধর্মপাল। সেখানে উপনীত হয়ে তিনি আবিষ্কার করেন যে অধুনা সংস্কারপ্রাপ্ত মহাবোধি মন্দিরটি সম্পূর্ণ শৈব পুরোহিতগণের নিয়ন্ত্রণাধীন এবং ভগবান বুদ্ধের উপাসনার পরিবর্তে তৎস্থলে ব্রাহ্মণ্য ধর্মানুসারে পূজার্চনা অনুষ্ঠিত হয়। এই দৃশ্য দর্শনমাত্র তিনি অত্যন্ত বিস্মিত এবং মর্মাহত হন। এই ঘটনার প্রতিবাদে তিনি একটি আন্দোলন গড়ে তোলেন। অনাগরিক ধর্মপাল কর্তৃক প্রবর্তিত এই বৌদ্ধ নবজাগরণ বহুক্ষেত্রে রক্ষণশীল আখ্যায়িত হয়েছে কারণ ভারতে বৌদ্ধধর্মের অবলুপ্তির কারণ হিসেবে তিনি মুসলিম শাসনকে দায়ী করেছেন।
মহাবোধি মন্দির
মূল নিবন্ধ : মহাবোধি মন্দির
সারনাথ
মূল নিবন্ধ : সারনাথ
কুশীনগর
মূল নিবন্ধ : কুশীনগর
অতিক্রম (জ্যোতির্বিজ্ঞান)
thumb|right নির্দিষ্ট কোন বিন্দুতে অবস্থিত কোন পর্যবেক্ষকের সাপেক্ষে একটি জ্যোতিষ্ক যখন অন্য একটি জ্যোতিষ্কের সামনে দিয়ে অতিক্রম করে তখন তাকে মহাকাশবিজ্ঞানের পরিভাষায় অতিক্রম (ইংরেজি ভাষায়: Transit ট্র্যান্‌জিট্‌) বলা হয়।
শ্রীলঙ্কান রুপি
থাম্ব|১৯৭৩ সাল থেকে প্রতি [[মার্কিন ডলার|মার্কিন ডলারে বিনিময় হার]] শ্রীলঙ্কা রুপি ( රුපියල්, ரூபாய், প্রতীক: ইংরেজিতে Re এবং Rs (বহুবচন), সিংহলীতে රු, তামিলে ௹ ; ISO কোড : LKR ) হল শ্রীলঙ্কার মুদ্রা। এটি ১০০ টি সেন্টে বিভক্ত, কিন্তু কম মূল্যের কারণে এ মুদ্রায় সেন্টের খুব কমই প্রচলনে দেখা যায়। এটি শ্রীলঙ্কার কেন্দ্রীয় ব্যাংক দ্বারা জারি করা হয়। এ মুদ্রার নামের ক্ষেত্রে সাধারণত সংক্ষেপে Re (একবচন) এবং Rs (বহুবচন) ব্যবহৃত হয়। তবে বিশ্বব্যাংক শ্রীলঙ্কাকে পরামর্শ দেয় যে শ্রীলঙ্কান রুপির নাম সংক্ষেপে "SL  রুপী" ব্যবহার করা হোক। ফলে একই নামের অন্যান্য মুদ্রার থেকে (যেমন: ভারতীয় রুপি) থেকে সংক্ষিপ্ত রূপের পার্থক্য থাকবে।
আধিয়া পদ্ধতি
আধিয়া পদ্ধতি মাঝে মাঝে আধিয়া হিসাবে বর্ণিত, একটি পদ্ধতি, যা ভারতের উত্তর-পূর্বাঞ্চলীয়, উত্তর বাংলাভাষী অংশে প্রচলিত রয়েছে (বাংলা শব্দ হিসাবে), যেখানে একজন যৌনকর্মী মাশী বা পতিতালয় রক্ষকের, সাধারণত একজন বয়স্ক অবসরপ্রাপ্ত যৌনকর্মীর, একটি ঘর বা অ্যাপার্টমেন্ট ভাড়া নেয়, যারা স্থায়ী হারে নয় বরং যৌনকর্মীর মোট উপার্জনের ভিত্তিতে রুমের জন্য ভাড়া নেন, যেখানে মাশী শ্রমিকের উপার্জনের অংশ পান।
গোস্ট স্টোরিজ (২০২০-এর চলচ্চিত্র)
গোস্ট স্টোরিজ ২০২০ সালে মুক্তিপ্রাপ্ত একটি ভারতীয় হিন্দি ভাষার নৃবিজ্ঞানভিত্তিক ভৌতিক চলচ্চিত্র, এটি করণ জোহর, দিবাকর ব্যানার্জী, জোয়া আখতার এবং অনুরাগ কাশ্যপের মতো পরিচালকেরা পরিচালনা করেছেন। এটি উক্ত চার পরিচালকের চারটি স্বল্পদৈর্ঘ্যের কাহিনীকে ঘিরে নির্মিত হয়েছে। এটি রনি স্ক্রুওয়ালা এবং আশী দুয়া সহ-প্রযোজনা করেছেন। তাদের প্রযোজনার ব্যানারে, আরএসভিপি মুভিজ এবং ফ্লাইং ইউনিকর্ন এন্টারটেইনমেন্টের অধীনে প্রথম চলচ্চিত্র। এই চলচ্চিত্রে শোভিতা ধুলিপালা, ম্রুনাল ঠাকুর, অবিনাশ তিওয়ারী, জাহ্নবী কাপুর, সুরেখা সিকরি, রঘুবীর যাদব, গুলশান দেবায়, বিজয় বর্মা এবং পাভেল গুলাতির অভিনয়শিল্পীরা অভিনয় করেছেন। এটি ২০২০ সালের ১লা জানুয়ারি তারিখে মুক্তি পেয়েছে।
শ্রেষ্ঠাংশে
জোয়া আখতারের অংশ
অনুরাগ কাশ্যপের অংশ
দিবাকর ব্যানার্জীর অংশ
করণ জোহরের অংশ
আই ডোন্ট কেয়ার
"আই ডোন্ট কেয়ার" হচ্ছে ব্রিটিশ সঙ্গীতশিল্পী-গীতিকার এড শিরান ও কানাডীয় সঙ্গীতশিল্পী জাস্টিন বিবারের গাওয়া দ্বৈত গান। এটি শিরানের চতুর্থ স্টুডিও অ্যালবাম নাম্বার ৬ কোলাবোরেশন প্রজেক্টের প্রধান একক হিসাবে ২০১৯ সালের ১০ মে মুক্তি পায়। শিরান ২০১৯ সালের ৫ মে তার ইন্সটাগ্রামে গানটির প্রাক-প্রচার করেন, এবং একইদিন জাস্টিন বিবারও গানটির অন্য একটি অংশ শেয়ার করেন, before both artists announced the full title and release date on 7 May. গানটি ইউকে সিঙ্গেলস চার্ট তালিকার শীর্ষস্থান দখল করে নেয়। যুক্তরাজ্যের বাইরে, গানটি অস্ট্রেলিয়া, অস্ট্রিয়া, ব্রাজিল, চেক প্রজাতন্ত্র, ডেনমার্ক, ফিনল্যান্ড, গ্রিস, হাঙ্গেরি, আইসল্যান্ড, আয়ারল্যান্ড, ইজরায়েল, ইটালি, মালয়েশিয়া, মেক্সিকো, নেদারল্যান্ডস, নরওয়ে, পর্তুগাল, স্কটল্যান্ড, স্লোভাকিয়া, সুইডেন ও সুইজারল্যান্ডে টপ চার্ট তালিকায় শীর্ষে রয়েছে, এবং বেলজিয়াম, কানাডা, এস্তোনিয়া, ফ্রান্স, জার্মানি, জাপান, নিউজিল্যান্ড, পোল্যান্ড, স্পেন ও যুক্তরাষ্ট্রে তালিকায় শীর্ষ দশে রয়েছে।
দি আয়রন লেডি (চলচ্চিত্র)
দি আয়রন লেডি ২০০৩ সালে মুক্তিপ্রাপ্ত একটি ব্রিটিশ জীবনীধর্মী নাট্য চলচ্চিত্র। মার্গারেট থ্যাচারের জীবন নিয়ে ছবিটি নির্মিত হয়েছে। মার্গারেট থ্যাচার যুক্তরাজ্যের প্রথম নারী প্রধানমন্ত্রী হওয়ার বিরল সম্মান অর্জন করেছিলেন। এছাড়াও তিনি বিংশ শতাব্দীর সবচেয়ে দীর্ঘ সময় ধরে দায়িত্ব পালন করা প্রধানমন্ত্রী। ফিলিডা লয়েড এর পরিচালক ও অ্যাবি মর্গান চিত্রনাট্যকার। আলেকজান্দ্রা রোচ তরুণী থ্যাচারের চরিত্রে অভিনয় করলেও মেরিল স্ট্রিপ-ই মূলত একে এ ছবিতে সার্থক রূপায়ন দিয়েছেন। জিম ব্রডবেন্ট ও হ্যারি লয়েড ডেনিস থ্যাচার চরিত্রে অভিনয় করেন। অ্যান্থনি হেড থ্যাচারের উপপ্রধানমন্ত্রী জিওফ্রে হাউ- চরিত্রে রূপদান করেন।
ছবিটি মিশ্র প্রতিক্রিয়া পেলেও সমালোচকরা মেরিল স্ট্রিপের অভিনয়ের প্রশংসা করেন। এটি তার অভিনয়জীবনের অন্যতম সেরা কৃতিত্ব হিসেবে বিবেচিত হয়। এ ছবির জন্য সপ্তদশতম বারের মতো স্ট্রিপ অস্কার পুরস্কারের মনোনয়ন পান; এবং তৃতীয়বারের মত অস্কার জিতে নিতে সক্ষম হন। তিনি সেরা অভিনেত্রী ক্যাটাগরিতে তৃতীয়বারের মত গোল্ডেন গ্লোব ও দ্বিতীয়বারের মতো বাফটা পুরস্কার লাভ করেন। ছবিটি সেরা রূপসজ্জা ক্যাটাগরিতে অস্কার ও বাফটা উভয় পুরস্কারই পায়।
জন ক্যাম্পবেলের জীবনীগ্রন্থ "লৌহমানবী: মুদি দোকানির মেয়ে থেকে প্রধানমন্ত্রী" অবলম্বনে ছবিটি নির্মিত হয়েছে।
কাহিনীসংক্ষেপ
তরুণী মার্গারেট রবার্টস গ্রান্থাম শহরে পারিবারিক মুদি দোকানির ব্যবসা চালান। তার বাবার রাজনৈতিক বক্তৃতাগুলো তাকে উজ্জীবিত করে। গৃহিণী মার সঙ্গে অবশ্য মার্গারেটের সম্পর্ক তেমন ভালো না। একসময় তিনি অক্সফোর্ড বিশ্ববিদ্যালয়ে পড়তে যান।
রবার্টস রাজনীতিতে সম্পৃক্ত হয়ে পড়েন। কনজারভেটিভ পার্টির পুরুষ অধ্যুষিত পরিমণ্ডলে নিজের স্থান পাকা করে নিতে তিনি সফল হন। ব্যবসায়ী ডেনিস থ্যাচারের বিয়ের প্রস্তাব দেওয়ার ঘটনাও এখানে আলোচিত হয়েছে।  হাউজ অব কমন্স এর নারী সদস্য হিসেবেও থ্যাচার নির্বাচিত হন। প্রধানমন্ত্রী এডওয়ার্ড হিথের মন্ত্রিসভায় শিক্ষামন্ত্রী হিসেবেও কাজ করতে গিয়ে শুধু নারী হওয়ার জন্য থ্যাচারকে প্রতিবন্ধকতার সম্মুখীন হতে হয়। একসময় তিনি কনজারভেটিভ পার্টির নেতৃত্বের নির্বাচনে দাঁড়ান ও জয়লাভ করেন।
১৯৭৯ সালের নির্বাচনে জয়লাভ করে থ্যাচার ব্রিটেনের প্রথম নারী প্রধানমন্ত্রিত্বের সম্মান অর্জন করেন। থ্যাচারের অর্থনৈতিক নীতি, ১৯৮১ সালের ব্রিক্সটন দাঙ্গা, ১৯৮৪-১৯৮৫ সালে যুক্তরাজ্যে খনিশ্রমিকদের দাঙ্গা, ১৯৮৪ সালে কনজারভেটিভ পার্টির সম্মেলনে বোমা হামলা, ফকল্যাণ্ড দ্বীপ পুনর্দখল, রোনাল্ড রিগ্যান- এর সাথে থ্যাচার এর বন্ধুত্বপূর্ণ সম্পর্ক- সবই এ চলচ্চিত্রে বর্ণিত হয়েছে।
কাকিনাড়া
কাকিনাড়া (যা পূর্বে কোকনড় বা কোকনড়বরম নামে পরিচিত ছিলো) হলো দক্ষিণ ভারতে অবস্থিত অন্ধ্রপ্রদেশ রাজ্যের পূর্ব গোদাবরী জেলার জেলাসদর এবং আয়তনে বৃহত্তম নগর। পূর্ব গোদাবরী জেলায় জনসংখ্যার বিচারে রাজমহেন্দ্রী শহরের পরেই কাকিনাড়ার স্থান।
বৈশ্বিকভাবে কাকিনাড়া শহরটি কাকিনাড়া খাজার জন্য সারা বিশ্বে সমাদৃৃত। এছাড়াও সুপরিকল্পিত নগর হিসাবে কাকিনাড়ার নাম রয়েছে। ভারতীয় সময়ের প্রমাণ রেখাটি এই শহরেরই দ্রাঘিমাংশ। শহরটিতে একটি রাস্তার দুধারে রয়েছে মোট বারোটি প্রেক্ষাগৃহ, ফলে রাস্তাটি বর্তমানে "সিনেমা রোড" নামে অধিক পরিচিত। মাদ্রাজ তথা চেন্নাইতে একইরকম রাস্তার বরাবর সিনেমা হল থাকার দরুন কাকিনাড়াকে দ্বিতীয় মাদ্রাজ বলা হয়ে থাকে। শহরটি নৈসর্গিক শোভার কারণে পর্যটকদের কাছে পরিচিত।
কাকিনাড়ায় জন্ম নিয়েছেন তেলুগু চলচ্চিত্রের একাধিক অভিনেতা-অভিনেত্রী। তারা হলেন: সূর্যকান্তম, রাও গোপালরাও, কৃষ্ণ ভগবান, গৌতম রাজু, সাঈরাম প্রমূখ। ভারতের প্রধানমন্ত্রী নরেন্দ্র মোদীর উদ্যোগে স্মার্ট সিটি প্রকল্পের অন্তর্গত একশটি স্মার্ট সাটির মধ্যে কাকিনাড়া একটি। অন্ধ্রপ্রদেশের দ্রুত উন্নতিশীল শহরগুলির মধ্যে এই শহরটি অন্যতম অগ্রগণ্য।
নামকরণের ইতিহাস
বর্তমান কাকিনাড়া শহরের অনতিদূরে কাকিনন্দীবড় নামের গ্রামটি এককালে ছিলো ওলন্দাজদের উপনিবেশ। তারা এই অঞ্চল জুড়ে শাড়ী আমদানী-রপ্তানীর ব্যবসা চালু করেন। তেলুগু ভাষায় শাড়ীর অর্থ "কোকা", এখান থেকে কোক-নড় বা কাকিনাড়া নামটি এসেছে। প্রথমবার কানাডীয় ব্যাপটিস্ট মিশন প্রতিষ্ঠিত করার পর থেকে ব্রিটিশ ইস্ট ইন্ডিয়া কোম্পানিও এ নামের ব্যবহার অব্যাহত রাখে। ভারতের স্বাধীনতাপ্রাপ্তির পর সরকারীভাবে স্থানটি "কাকিনাড়া" নামে পরিচিতি পায়। কেউ কেউ মনে করেন শ্রীরাম এই স্থানে কাকাসুরকে বধ করতে উদ্যত হলে রামের বাণে তিনি চক্ষুহারা হন। অপর একটি মতে, ইক্ষ্বাকু বংশের এক রাজার স্থাপিত নগর ছিলো কাকিনন্দীবড়, সেখান থেকে কাকিনাড়া নামটি এসে থাকতে পারে। আবার আরেক দল পণ্ডিত মনে করেন, সমুদ্রতটে মাছ ধরার জন্য কাকেরই একটি প্রজাতি "কাকুলবড়" এর নাম থেকে কাকিনাড়া নামটি এসেছে।
জনতত্ত্ব
২০১১ খ্রিস্টাব্দে ভারতের জনগণনা অনুসারে কাকিনাড়ার মোট জনসংখ্যা ৪৪৩০২৮ জন, যার মধ্যে ২২২৪৬১ জন পুরুষ ও ২২০৫৬৭ জন নারী। শহরটিতে ১০১টি ঘিঁচি বস্তি চিহ্নিত করা হয়েছে, যা মূল শহরটির ৪১% জনসংখ্যা তথা ১৩২১৮৫ জনের বাসস্থান। এটি ভারতের ১১৫তম বৃৃৃৃহত্তম শহর ও অন্ধ্রপ্রদেশে দ্রুত উন্নতিশীল শহরগুলির একটি।
রাজস্থানের অর্থনীতি
রাজস্থান একটি খনিজ সমৃদ্ধ রাজ্য এবং এটি একটি বৈচিত্র্যপূর্ণ অর্থনীতি রয়েছে, যেখানে কৃষি-জমি, খনি এবং পর্যটনের বৃদ্ধি প্রধান শক্তি হিসাবে কাজ করে। রাজ্যটির খনিগুলি থেকে স্বর্ণ, রূপা, বেলেপাথর, চুনাপাথর, মার্বেল, ফসফেট পাথর, তামা এবং লিগনাইট কয়লা উত্তোলন করা হয়। রাজস্থান দেশের মধ্যে সিমেন্টের দ্বিতীয় বৃহত্তম উৎপাদক এবং ভারতে উৎপাদিত মোট লবণের এক দশমাংশ রাজ্যটি থেকে উৎপাদিত হয়।
কৃষি
প্রচুর পরিমাণে গম এবং বার্লি চাষ করা হয়, এছাড়াও ডাল, আখ এবং তৈলবীজ চাষ করা হয়। তুলা ও তামাক নগদ ফসল। রাজস্থান ভারতের ভোজ্য তেলের বৃহত্তম উৎপাদক এবং তৈলবীজের দ্বিতীয় বৃহত্তম উৎপাদক। রাজস্থান ভারতের সবচেয়ে বড় উল উৎপাদনকারী রাজ্য। রাজ্যটিতে প্রধানত খরিফ ও রবি এই  দুটি ফসল ঋতু আছে। রাজস্থানে সেচের প্রধান উৎস কূপ এবং ট্যাংক। ইন্দিরা গান্ধী খাল উত্তর-পশ্চিম রাজস্থানে সেচের জলের যোগান দেয়।
রাজস্থান ভারতে রাইসরিষা, বাজরা, সরিষা ও উল বৃহত্তম প্রযোজক এবং তৈলবীজ, মশলা ও দুধের দ্বিতীয় বৃহত্তম উৎপাদক। এছাড়া রাজ্যটি ভারতে তৃতীয় বৃহত্তম সোয়াবীন এবং মোটা শস্যের  উৎপাদক।
শিল্প
রাজস্থান তার পরিবেশ, আইন-শৃঙ্খলা পরিস্থিতি, অবকাঠামো, বিনিয়োগ উপযোগী জলবায়ু এবং অনুকূল জনসংখ্যা ঘনত্বের কারণে মহারাষ্ট্র ও গুজরাটের পর ভারতের একটি প্রধান বিনিয়োগ গন্তব্য।
পর্যটন শিল্প
রাজস্থান রাজ্যের পর্যটন শিল্প উন্নতি হচ্ছে। জয়পুরের প্রাসাদ, উদয়পুরের হ্রদ, জোধপুর, বিকানির ও জৈসলমরের মরুভূমি পর্যটকদের জন্য সবচেয়ে সাধারণ স্থান। রাজ্যের অভ্যান্তরীর উৎপাদনের ১৬ শতাংশ আসে পর্যটন শিল্প থেকে। অনেক পুরোনো এবং উপেক্ষিত প্রাসাদ এবং দুর্গ এতিহ্যবাহী হোটেলে রূপান্তর করা হয়েছে। রাজ্যটিতে পর্যটন আতিথেয়তা খাতে কর্মসংস্থান বৃদ্ধি পেয়েছে।
হস্তশিল্প
পর্যটন শিল্পের উন্নতির সঙ্গে হস্তশিল্প শিল্প বৃদ্ধি হয়েছে রাজ্যটিতে।
শ্যামলী সিনেমা হল
শ্যামলী সিনেমা হল বাংলাদেশের রাজধানী ঢাকার মিরপুর থানার শ্যামলীতে অবস্থিত একটি চলচ্চিত্র প্রেক্ষাগৃহ। মূলত এই প্রেক্ষাগৃহের নামানুসারেই এলাকাটির নামকরণ করা হয়েছে "শ্যামলী"।
ইতিহাস
thumb|পুরনো সিনেমা হল এম এ গাফফার ১৯৭৬ সালের ২৬ মার্চ শ্যামলী সিনেমা হল চালু করেন। এর আসন সংখ্যা ছিল ১৩০০। শ্যামলীতে প্রদর্শিত প্রথম সিনেমাটি ছিল জাল থেকে জ্বালা। ২০০৭ সালে শ্যামলী সিনেমা হলের পুরোনো ভবনটি ভেঙে শ্যামলী স্কয়ার মার্কেট কমপ্লেক্স নির্মাণকাজ শুরু হয়। ফলে ঐ বছরের ৩১ আগস্ট শ্যামলী সিনেমা বন্ধ হয়ে যায়। পরবর্তীতে এম এ গাফফারের পাঁচ ছেলের উদ্যোগে ২০১৪ সালের ১৪ এপ্রিল শ্যামলী স্কয়ার কমপ্লেক্সের এক অংশে নতুন রূপে শ্যামলী সিনেমা হল চালু হয়। সিনেমা হলটিতে আধুনিক সুযোগ সুবিধা যোগ করা হয় এবং আসন সংখ্যা কমিয়ে ৩০৬টিতে নিয়ে আসা হয়।
উত্তর লতাবাড়ি
উত্তর লতাবাড়ি ভারতের পশ্চিমবঙ্গ রাজ্যের জলপাইগুড়ি জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে উত্তর লতাবাড়ি শহরের জনসংখ্যা হল ১৪,৪৪৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে উত্তর লতাবাড়ি এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
স্লিভার (চলচ্চিত্র)
স্লিভার ১৯৯৩ সালে মুক্তিপ্রাপ্ত একটি মার্কিন আদিরসাত্মক সহিংসতাবাদী চলচ্চিত্র; এটি ইরা লেভিনের একই নামের উপন্যাসের কাহিনী অবলম্বনে নির্মিত হয়েছিলো।
নাদিরা মজুমদার
নাদিরা মজুমদার  বাংলাদেশী শিক্ষক,বিজ্ঞানী ও বাংলা একাডেমি সাহিত্য পুরস্কার প্রাপ্ত।
শৈশব পড়ালেখা
জন্ম ১৯৫৩ সালের ১ মে ঢাকায় জন্মগ্রহণ করেন। ঢাকা বিশ্ববিদ্যালয় থেকে পদার্থবিজ্ঞান পড়াশুনা করেছেন।
কর্মজীবন
তিনি ছিলেন অ্যাকাউন্ট্যান্ট, কম্পিউটার প্রোগ্রামার, ফিন্যান্সিয়াল ম্যানেজার, চেক প্রজাতন্ত্রের নীতিনির্ধারক ও জাতিসংঘের উদ্বাস্তু কমিশনের বহিরাগত কনসালট্যান্ট।
লক্ষ্মী নারায়ণ মন্দির, ঢাকা
thumb|মন্দিরের অভ্যন্তরভাগ thumb|লক্ষ্মী নারায়ণ মন্দিরের বহির্ভাগ লক্ষ্মী নারায়ণ মন্দির হিন্দু সম্পদের দেবী লক্ষ্মীর উদ্দেশ্যে নিবেদিত একটি হিন্দু মন্দির। বাংলাদেশের ঢাকার ৩১ নবাবপুরে এটি অবস্থিত।
মন্দিরটি প্রায় ৩০০ বছরের পুরনো। এটি ১০৫৬ বঙ্গাব্দে প্রতিষ্ঠিত হয়েছিল।
পুরো মন্দিরটিতে হিন্দু পৌরাণিক কাহিনীর দৃশ্যগুলি খোদাই করে সাজানো হয়েছে। এই মন্দিরের সীমানার ভিতরে একটি ব্যক্তিগত বাড়ি আছে। মন্দিরটি আজকাল ব্যক্তিগত মন্দির হিসেবে ব্যবহৃত হয়। এটি মূলত একটি দোতলা মন্দির। এই প্রাচীন মন্দিরটির কোনও চূড়া নেই। পুরো মন্দিরটি প্লাস্টার দিয়ে তৈরি এবং বাইরে থেকে দৃশ্যমান। মন্দিরের টালিওয়ালা দেওয়ালে হিন্দু দেবদেবীর ছবি অঙ্কিত রয়েছে। মন্দিরের মূর্তিগুলি জয়পুর থেকে আনা মার্বেলে তৈরি। মন্দিরের প্রবেশদ্বার একটি স্বাগত জানানো লেখা একটি পাথরে খোদাই করা আছে। মন্দিরের অন্য গেটে একটি ঘণ্টা আছে। মন্দিরে প্রবেশের আগে এবং মন্দির থেকে বের হবার সময় ঘণ্টা বাজানো একটি রীতি।
অন্ডি কেসি
অন্ডি কেসি (জন্ম ১২ জুন, ১৯৯২) একজন গায়িকা এবং গীতিকার। তিনি মূলত মার্কিন যুক্তরাষ্ট্রের অরেগন রাজ্যের ইউজিন শহর থেকে আগত এবং তিনি বর্তমানে ওয়াশিংটন রাজ্যের শহর সিয়াটল ভিত্তিক একজন পেশাগত সঙ্গীত শিল্পী এবং গীতিকার। তার ইউটিউব চ্যানেলে জনপ্রিয় সঙ্গীত শিল্পীদের গান কভার করার মাধ্যমে তিনি বিশ্বব্যাপী জনপ্রিয়তা পান, যাদের মধ্যে ব্রিটিশ ব্যান্ড রিক্সটন এবং মার্কিন গায়ক জেসন ডেরুলোর গান এর সাথে তার নিজেস্ব করা গানও অন্যতম ছিল। কেসি পঞ্চম শ্রেণীর প্রতিভা অন্বেশন অনুষ্ঠানের সময়কাল থেকে সর্বসমক্ষে গান গাওয়া শুরু করেন এবং তখন খেকেই তার সঙ্গীত কর্মজীবনের পশ্চাদ্ধাবন শুরু হয়। তিনি তার পিতা-মাতার সাত সন্তানদ্বয়ের মধ্যে একজন। কেসি কেলি ক্লার্কসন, ক্রিস্টিনা এগুইলেরা, হালেই উইলিয়ামস, এবং ডেমি লোভাটোর মত গায়িকাদের দ্বারা অাকর্ষিত হয়ে তাদের থেকে অনুপ্ররণা গ্রহণ করেছেন। তিনি ২০১৪ সালে হয়ে যাওয়া, "গার্লস নাইট ইনন" সফরের একজন অংশগ্রহণকারীও ছিলেন।  কেসির নিজেস্ব গান গুলো এ্যাপল এর গানের সমাহার আইটিউন্স এ রয়েছে, যদিও তিনি তার ইপি অ্যালবামটি প্রকাশের জন্য কাজ করে যাচ্ছেন।  তার  "ওয়ান্ট ট্য ওয়ান্ট মি/আই ওয়ান্ট ট্য ওয়ান্ট মি ম্যাশআপ নামক গানটিকে জনপ্রিয় গানের অ্যাপ স্পোটিফাই এ ২০১৫ সালের সেরা ১০টি "সবচেয়ে সেরা ছড়িয়ে পরা" গানের মধ্যে একটি বলে চিহ্নিত করা হয, যেটি যুক্তরাষ্ট্রের সেরা গান সমূহের তালিকা ইউকে টপ চার্ট এ সেরা ২৪ নম্বরে উঠে আসে এবং তিন সপ্তাহ সেই তালিকায় বিরাজমান করে।
এস. এ. বারী
'''এস. এ. বারী এটি''' (২৮ মার্চ ১৯২৭ - ৩ মার্চ ১৯৮৭) একজন রাজনীতিবিদ যিনি বাংলাদেশের উপপ্রধানমন্ত্রী ছিলেন। মুক্তিযুদ্ধ ও জাতীয় জীবনে অনন্য সাধারণ অবদানের জন্য ২০০২ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
জন্ম ও প্রাথমিক জীবন
এস. এ. বারী ২৮ মার্চ ১৯২৭ সালে দিনাজপুরে জন্মগ্রহণ করেন। তার পিতা মোহাম্মদ তাইমুর। তার স্ত্রী উম্মে সাহারা।
কর্মজীবন
এস. এ. বারী ১৯৬১ সালে দিনাজপুর বারের আইনজীবী হিসেবে কর্মজীবন শুরু করেন। তিনি বার কাউন্সিলের সাধারণ সম্পাদক ছিলেন। তিনি দিনাজপুর আইন কলেজের প্রতিষ্ঠাতা।
রাজনৈতিক জীবন
এস.এ বারী ১৯৪১ সাল থেকে প্রগতিশীল আন্দোলনের সঙ্গে জড়িত ছিলেন। ১৯৪২ সালে ‘ভারত ছাড়’ আন্দোলনে অংশগ্রহণ করেন। ১৯৫১ সালে তিনি সিভিল লিবার্টি লীগের সদস্য হন। তিনি ১৯৫২ সালে ভাষা আন্দোলনে অংশগ্রহণ করেন এবং ১৪৪ ধারা ভঙ্গের অভিযোগে গ্রেপ্তার হন।
বারী ১৯৫৩-১৯৫৪ সালে ঢাকা বিশ্ববিদ্যালয়ের কেন্দ্রীয় ছাত্র সংসদ “ডাকসু”-এর ইতিহাসে শিক্ষার্থীদের ভোটে সরাসরি নির্বাচিত প্রথম ভিপি (সহ-সভাপতি)। ১৯৫১ সালে গঠিত যুবলীগের তিনি ছিলেন প্রতিষ্ঠাতা-সদস্য। ১৯৫৫ সালে তিনি কৃষক আন্দোলনের সঙ্গে যুক্ত হন। তিনি তৎকালীন পূর্ব পাকিস্তান ছাত্র ইউনিয়নের প্রতিষ্ঠাতা সম্পাদক, দক্ষিণ-পূর্ব এশীয় ছাত্র সম্মেলনের আহবায়ক এবং আন্তর্জাতিক ছাত্র ইউনিয়নের সদস্য ছিলেন। ১৯৬২ সালে আইয়ুব বিরোধী আন্দোলনে তাঁর অগ্রণী ভূমিকা ছিল। ১৯৬৯ সালের গণঅভ্যুত্থানের তিনি অন্যতম সংগঠক। এ সময় তিনি মওলানা ভাসানীর ন্যাশনাল আওয়ামী পার্টির (ন্যাপ) রাজনীতিতে যোগ দেন।
১৯৭১ সালে তিনি মুক্তিযুদ্ধে অংশগ্রহণ করেন। তিনি মুজিববাহিনীর ডালিমগা ক্যাম্পের দায়িত্বে নিয়োজিত ছিলেন। তিনি ভারতীয় শরণার্থী শিবিরে ত্রাণকার্যে গুরুত্বপূর্ণ দায়িত্ব পালন করেন।
১৯৭৭ সালে মওলানা ভাসানীর ন্যাশনাল আওয়ামী পার্টির (ন্যাপ) সাধারণ সম্পাদক নিযুক্ত হন।
তিনি ১৯৭৯ সালের জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন দিনাজপুর-৮ আসন থেকে সংসদ সদস্য নির্বাচিত হন। তিনি জিয়াউর রহমানের মন্ত্রিসভায় উপ-প্রধানমন্ত্রী এবং জনশক্তি ও  সমাজকল্যাণ মন্ত্রণালয়ের মন্ত্রী হিসেবে দায়িত্ব পালন করেন।
মৃত্যু
তিনি ১৯৮৭ সালের ৩ মার্চ মৃত্যুবরণ করেন।
পুরস্কার ও সম্মননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০০২ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
আরুষি নিশঙ্ক
আরুষি নিশঙ্ক পন্ত (ওরফে পোখরিয়াল, জন্ম: ১৭ই সেপ্টেম্বর, ১৯৮৬) একজন ভারতীয় ধ্রুপদী নৃত্যশিল্পী ও পরিবেশবিদ। তিনি দেরাদুনের হিমালয়ান আয়ুর্বেদিক মেডিকেল কলেজ ও হাসপাতালের বর্তমান চেয়ারপারসন।
কর্মজীবন
নিশঙ্ক বিরজু মহারাজের শিষ্য। তিনি " গঙ্গা অবতারন " (গঙ্গা দেবীর আগমনের গল্প)- এর মতো নৃত্য পরিবেশনার নৃত্য পরিকল্পনা করেছেন। ২০১৭ সালে তিনি প্রাইড অফ উত্তরাখণ্ড পুরস্কার পেয়েছিলেন। কেমব্রিজ অ্যাসেসমেন্ট ইন্টারন্যাশনাল এডুকেশন থেকে ম্যানেজমেন্টে তার একটি স্নাতকোত্তর ডিপ্লোমা রয়েছে। বর্তমানে তিনি উত্তরাখণ্ডের দেরাদুনের হিমালয়ান আয়ুর্বেদিক মেডিকেল কলেজ ও হাসপাতালের চেয়ারপারসন হিসেবে দায়িত্বরত রয়েছেন।
২০১৮ সালে, নিশঙ্ক তার বাবা রমেশ পোখরিয়ালের রচিত একটি উপন্যাস অবলম্বনে মেজর নিরালা নামে একটি আঞ্চলিক চলচ্চিত্র নির্মাণ করেছিলেন।
সামাজিক কার্যক্রম
নিশঙ্ক স্পর্শ গঙ্গা অভিযানের একজন প্রচারক, গঙ্গা নদী সম্পর্কে পরিবেশ সচেতনতা প্রচারের জন্য তার বাবা রমেশ পোখরিয়াল ২০০৯ সালে এটি শুরু করেছিলেন। তিনি ২০০৯ সালে নয়াদিল্লিতে এবং ২০১৮ সালে দুবাইয়ে আন্তর্জাতিক নারী ক্ষমতায়ন প্রোগ্রামে সভাপতিত্ব করেছিলেন।
ব্যক্তিগত জীবন
নিশঙ্ক পোখরিয়াল ভারতের কেন্দ্রীয় মন্ত্রিপরিষদ মন্ত্রী (পূর্বে মানব সম্পদ উন্নয়ন মন্ত্রক) এবং উত্তরাখণ্ডের প্রাক্তন মুখ্যমন্ত্রী রমেশ পোখরিয়াল ও কুসুম কান্ত পোখরিয়ালের বড় মেয়ে। তিনি ২০১৫ সালের ২৪ জানুয়ারি তারিখে অভিনব পন্তকে বিয়ে করেছেন।
জয় কালী মন্দির
thumb|300px|পুরনো ঢাকার জয় কালী মন্দিরের অভ্যন্তরে [[কালী দেবীর মূর্তি]] জয় কালী মন্দির ঢাকার ঠাঠারীবাজার ও ওয়ারীর মধ্যবর্তী স্থানে মন্দিরের নামে নামকরণকৃত ২৪ জয় কালী মন্দির স্ট্রিটে অবস্থিত। কালী দেবীর উদ্দেশ্যে নিবেদিত এটি একটি হিন্দু মন্দির। সকল বয়সের হিন্দু ধর্মাবলম্বীরা কালী দেবীর পুজো দিতে এখানে আসেন।
ইতিহাস
১৫৯৩ সালে এই মন্দিরটি তৈরি করেন শ্রী তুলসী নারায়ণ ঘোষ এবং শ্রী নব নারায়ণ ঘোষ।
মোগলমারি
মোগলমারি হল ভারতের পশ্চিমবঙ্গ রাজ্যের পশ্চিম মেদিনীপুর জেলায় অবস্থিত একটি গ্রাম ও পুরাতাত্ত্বিক খনন কেন্দ্র। কলকাতা বিশ্ববিদ্যালয়ের অধ্যাপক অশোক দত্তের নেতৃত্বে ২০০২-০৩ সালে এখানে খননকার্য শুরু হয় এবং ষষ্ঠ-দ্বাদশ শতাব্দীর একটি বৌদ্ধ মঠ আবিষ্কৃত হয়।   রাজ্য পুরাতত্ত্ব অধিকরণের অধীনে ২০১৩ সালের নভেম্বর মাসে বিস্তারিতভারে আরেকটি খনকার্য চালানো হয়। এই খননকার্যের ফলে বেশ কিছু সামগ্রী ও ছয়টি ট্যাবলেট পাওয়া যায়।
খননকার্য
কলকাতা বিশ্ববিদ্যালয়ের পুরাতত্ত্ব বিভাগের অধ্যাপক অশোক দত্তের নেতৃত্বে একদল পুরাত্ত্বিক ২০০৩ সালে মোগলমারিতে প্রথম খননকার্য শুরু করেন। ২০০৩-০৪ সালে খননকার্যের প্রথম পর্যায় মোগলমারি গ্রামের দুটি জায়গাকে খননের জন্য বেছে নেওয়া হয়। প্রথম জায়গাটির নাম দেওয়া হয়েছিল এমজিএম১। ইঁটের এই ঢিপিটি স্থানীয়ভাবে "সখিসেনের ঢিপি" বা "শশীসেনের ঢিপি" নামে পরিচিত ছিল। এমজিএম২ নামাঙ্কিত দ্বিতীয় জায়গাটি স্থানীয় বসত এলাকায় অবস্থিত। এটি পাঁচটি গোলাকার ইঁটের স্তুপের উপর অবস্থিত। প্রথম জায়গাটি "ত্রিরথ" আকারের। এই জায়গাটির পশ্চিমাংশে উত্তর-দক্ষিণে পাঁচিল সহ একটি জায়গা পাওয়া গিয়েছে। এটিকে সন্ন্যাসীদের প্রাচীরবেষ্টিত একটি ছোটো বাসস্থান মনে করা হচ্ছে। খননকার্যের ফলে অন্যান্য প্রাচীন জিনিসের সঙ্গে বর্গাকার ও আয়তাকার নির্মাণের ধ্বংসাবশেষ পাওয়া গিয়েছে। এগুলিকে ছোটো ছোটো ঘর মনে করা হচ্ছে। দ্বিতীয় জায়গাটিতে যে তিনটি গোলাকার ইঁটের নির্মাণ পাওয়া গিয়েছে, এগুলিকে স্তুপের ভিত্তি মনে করা হচ্ছে। এই ধ্বংসাবশেষটি সম্ভবত ষষ্ঠ-সপ্তম শতাব্দীর। আরও খননকার্যের ফলে ৫৫ সেন্টিমিটার কাদার স্তর এবং তার নিচে কালো ও লাল রঙের কিছু সামগ্রী পাওয়া গিয়েছে।
এমজিএম১-এ ২০০৬-০৭ সালে আরও গভীর খননকার্য শুরু হয়। এমজিএম৩ নামে খননকার্যের জন্য আরও একটি জায়গা এই সময়েই বেছে নেওয়া হয়। এই খননকার্যের ফলে ফুল, পশু ও মানুষের ছবি আঁকা একটি দীর্ঘ দেওয়াল পাওয়া যায়। এখানেও নির্মাণের সাতটি স্তর লক্ষ্য করা হয়। এই খননকার্যের ফলে প্রাপ্ত একটি গুরুত্বপূর্ণ সামগ্রী হল শ্লেট পাথরে নির্মিত একটি বুদ্ধমূর্তি।
২০১২ সালে আরেক রাউন্ড খননকার্যের দলে দেওয়ালগুলিতে বুদ্ধকেন্দ্রিক নানারকম ছবি পাওয়া যায়। সেই সঙ্গে বোধিসত্ত্বদের ছবি এবং বৌদ্ধ শিলালেখ পাওয়া যায়। এই খননকার্যের ফলে জায়গাটির পূর্ব ও দক্ষিণ অংশে প্রদক্ষিণ পথও আবিষ্কৃত হয়। আর পাওয়া যায় একটি কেন্দ্রীয় মন্দিরের ধ্বংসাবশেষ। এই মন্দিরে অনেকগুলি বর্গাকার উঠোন-বিশিষ্ঠ খোপ ছিল। খননকারী দলের সদস্য রজত সান্যালের মতে, নির্মাণটি বৌদ্ধধর্মের বজ্রযান পর্বে নির্মিত হয়েছিল। উল্লেখ্য, এই পর্যায়েই বৌদ্ধধর্মে দেবদেবীর পূজা শুরু হয়। মোগলমারিতে খননকার্য চালিয়ে যে দেওয়ালগুলি পাওয়া গিয়েছে সেখানে জামবালা ও সরস্বতী দেবীর ছবি দেখেই এই অনুমান করা হয়েছে। এখানে প্রাপ্ত মূর্তি ও অন্যান্য সামগ্রীগুলিতে গুপ্ত ও মধ্য গঙ্গ অঞ্চলের ভাস্কর্যের প্রভাব দেখা যায়।
বিক্রম (অভিনেতা)
কেনেডি জন ভিক্টর (জন্ম ১৭ এপ্রিল ১৯৬৬) যিনি তার মঞ্চনাম বিক্রম অথবা চিয়াঁ বিক্রম নামে বেশি পরিচিত, একজন ভারতীয় অভিনেতা এবং গায়ক, যিনি সাধারণত তামিল ভাষার চলচ্চিত্রে অভিনয় করেন। তিনি সাতটি ফিল্মফেয়ার পুরস্কারের সঙ্গে সঙ্গে একটি জাতীয় চলচ্চিত্র পুরস্কার এবং তামিলনাড়ু রাজ্য চলচ্চিত্র পুরস্কারও জিতেছেন, অন্যান্য স্বীকৃতি এবং সম্মাননাসহ তিনি ২০১১ সালের মে মাসে পিপলস ইউনিভার্সিটি অব মিলান দ্বারা অনারারী ডক্টরেট উপাধি পান।
তার অভিনীতি প্রথম চলচ্চিত্র ছিলো এন কাদাল কানমানি (১৯৯০), এরপর তিনি ছোটো বাজেটের কিছু তামিল, তেলুগু এবং মালয়লাম ভাষার চলচ্চিত্রে কাজ করলেও সেগুলো কারো নজরে আসেনি। ১৯৯৯ সালের তামিল চলচ্চিত্র সেতু যেটি বালা পরিচালনা করেছিলেন বিক্রমের চলচ্চিত্র ক্যারিয়ারে মাইলফলক হিসেবে কাজ করে, চলচ্চিত্রটিতে বিক্রম একজন ভদ্র মাস্তান চরিত্রে অভিনয় করেছিলেন যে একটি সহজ-সরল মেয়ের প্রেমে পড়ে। ২০০০ এর দশকের শুরুর দিকে বিক্রম বেশ কয়েকটি 'মশলা চলচ্চিত্রে' অভিনয় করেন যেমনঃ ঢিল (২০০১), জেমিনি (২০০২), ঢুল (২০০৩) এবং স্যামী (২০০৩) বাণিজ্যিকভাবে সফল হয়েছিলো। ঐ সময়ে বিক্রম কিছু ব্যতিক্রমধর্মী চরিত্রেও অভিনয় করেছিলেন এবং তার অভিনয়ের জন্য চলচ্চিত্রসমালোচকদের প্রশংসা পেয়েছিলেন; কশি চলচ্চিত্রে একজন অন্ধ গ্রাম্যর চরিত্র এবং সামুরাই চলচ্চিত্রে রবিনহুড এর মত শারীরিক গঠনে দেখা গিয়েছিলো তাকে। বালার চলচ্চিত্র পিতামাগান-এ বিক্রমের 'গ্রেভডিগার উইথ অটিজম স্পেকট্রাম ডিজঅর্ডার্স' এর অভিনয় দক্ষতা তাকে শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) পুরস্কার এনে দেয়, তার চরিত্রটি পুরো চলচ্চিত্রে মাত্র কয়েকটি লাইন সংলাপ বলেছিলো। 'মাল্টিপল পার্সোনালিটি ডিসঅর্ডার' যুক্ত একজন আদর্শবাদী আইনজীবীর চরিত্রে তিনি আন্নিয়ান চলচ্চিত্রে অভিনয় করেন, এস. শঙ্করের পরিচালনা করা ২০০৫ সালের এই চলচ্চিত্রটির জন্য বিক্রম প্রশংসিত হয়েছিলেন, আবার ২০০৯ সালের কন্দস্বামী চলচ্চিত্রে একজন সুপারহিরোর ভূমিকায় অবতীর্ণ হন তিনি। মণি রত্নম পরিচালিত চলচ্চিত্র রাবণন চলচ্চিত্রে বিক্রম বীরাইয়া নামের এক ট্রাইবাল লিডার এর চরিত্রে অভিনয় করেন যেই চরিত্রটি রামায়ণের রাবণ চরিত্র দ্বারা অনুপ্রাণিত হয়েছিলো; এই চলচ্চিত্রটি বিক্রমকে আরো প্রশংসিত এবং মেধাবী শিল্পীর মর্যাদা এনে দেয়, বিক্রম এরপর মানসিক সমস্যাগ্রস্ত প্রাপ্তবয়স্ক কিন্তু ছয় বছর বয়স্ক একজন বালকের চিন্তাভাবনাধারণকারী দেইভা তিরুমাগাল (২০১১) তে অভিনয় করেও প্রশংসিত হন। তিনি শঙ্করের আই (২০১৫) চলচ্চিত্রে একজন বডি-বিল্ডার হিসেবে নিজেকে তৈরি করেছিলেন এবং ৩৫ কেজি ওজন কমিয়েছিলেন, চলচ্চিত্রটি ছিলো প্রণয়ধর্মী সহিংসতাবাদী, এই চলচ্চিত্রেও বিক্রম তার অভিনয়ের জন্য সাধুবাদ লাভ করেন। চলচ্চিত্রটি তামিল ভাষার অন্যতম সর্বোচ্চ আয়কারী চলচ্চিত্র হিসেবে পরিগণিত হয়ে যায়।
বিক্রম অনেক সামাজিক উন্নয়নমূলক কর্মে অংশ নিয়েছেন এবং ২০১১ সালে জাতিসংঘের হিউম্যান সেটেলমেন্টস প্রোগ্রামে ইয়ুথ এনভয় হিসেবে আবির্ভূত হন। তিনি সঞ্জীবনী ট্রাস্ট এর একজন ব্র্যান্ড এ্যাম্বেসেডর হিসেবে কাজ করেছেন এবং বিদ্যাসুধা নামের একটি স্কুলেও তিনি ব্র্যান্ড এ্যাম্বেসেডর ছিলেন যেটি হচ্ছে একটি বিশেষ স্কুল, দেইভা তিরুমাগাল চলচ্চিত্রের শুটিং এর সময় তিনি ওখানে ছিলেন, বিক্রম এছাড়াও কশি আই কেয়ার নামক প্রতিষ্ঠানের সঙ্গে দীর্ঘ সময় ধরে যুক্ত ছিলেন এবং তার নিজের প্রতিষ্ঠান বিক্রম ফাউন্ডেশন দ্বারাও তিনি সমাজকল্যাণমূলক কাজ করেছেন। ২০১৬ সালে বিক্রম 'স্পিরিট অব চেন্নাই' নামের একটি ভিডিও বানিয়েছিলেন, ভিডিওটি বন্যা নিয়ে ছিলো।
প্রারম্ভিক জীবন
বিক্রমের বোন অনিতা একজন স্কুলশিক্ষিকা এবং তার অরবিন্দ নামের কনিষ্ঠ আরেকটি ভাই আছে।
মাঈ সুখন
মাই সুখন (মৃত্যু ১৮২৪) ছিলেন মিসলের একজন মাঝাইল শাসক। মাই সুখন তার সামরিক নেতৃত্বের জন্য পাঞ্জাবে জনপ্রিয়তা লাভ করেন। মাই সুখান ছিলেন মাঝা অঞ্চলের একজন শক্তিশালী শিখ শাসক, যিনি পাঞ্জাব জুড়ে তার স্বীকৃতি লাভ করেছিলেন। তিনি ছিলেন পাঞ্জওয়ার গ্রামের ধিলোন জাট শিখ নেতা সর্দার গুলাব সিং ভাঙ্গির বিধবা, যিনি ১৮০০ সালে লাহোর জেলার ভাসিন গ্রামে মারা গিয়েছিলেন। মিসলের শাসকরা ছিলেন ধিল্লন বংশের জাট যারা ১৭৫০ থেকে ১৮০৫ সাল পর্যন্ত শাসন করেছিলেন।
১৮০৫ সালে, যখন লাহোরের শিখ সম্রাট রঞ্জিত সিং-এর বাহিনী পবিত্র শহর অমৃতসর জয়ের অভিযানে ব্যাস্ত ছিল, তখন মাই সুখান ধিল্লনের নেতৃত্বে শিখ রক্ষকদের দল তাদের একটি উল্লেখযোগ্য সময়ের জন্য আটকে রেখেছিল। দীর্ঘ যুদ্ধের পর রঞ্জিত সিং কর্তৃক আত্মসমর্পণের অনুরোধ করা হলে, মাই সুখান শহরের সমস্ত প্রবেশদ্বার বন্ধ করে দেন এবং শহর রক্ষা করার জন্য প্রস্তুত হন। সম্রাট তার সাহসিকতার পুরস্কারস্বরূপ তাকে পাঁচ বা ছয়টি গ্রাম দিয়ে তাকে স্বীকৃতি দেন। মাঈ সুখনের সাহাসিকতার গল্প পাঞ্জাবের বিস্তৃত অঞ্চলে লোককথা ও কাহিনীর মাধ্যমে প্রচারিত হয়েছে।
তার ছেলের নাম ছিল গুরদিত সিং ধিলোন। গুরদিত সিং ধিলোনের বয়স যখন মাত্র দশ তখন তার পিতা ও মাই সুখনের স্বামী গুলাব সিং-এর মৃত্যু হয়। ১৮২৪ সালে মাই সুখন মারা যান।
কেরাভা জাতীয় ক্রিকেট মাঠ
কেরাভা জাতীয় ক্রিকেট মাঠ ফিনল্যান্ডের কেরাভা শহরে অবস্থিত একটি ক্রিকেট মাঠ। ২০১৪ সালে মাঠটি উদ্বোধন করা হয়। উদ্বোধনের সময় ইংল্যান্ডের সাবেক টেস্ট খেলোয়াড় মাইক ব্রিয়ারলি উপস্থিত ছিলেন। ২০১৯ সালে স্পেনের বিরুদ্ধে ফিনল্যান্ডের প্রথম টোয়েন্টি২০ আন্তর্জাতিক (টি২০আই) ম্যাচের আয়োজনস্থল হিসেবে মাঠটিকে নির্বাচিত করা হয়। ২০২২–২৩ আইসিসি পুরুষ টি২০ বিশ্বকাপ ইউরোপ বাছাইপর্বের এ ও বি উপআঞ্চলিক টুর্নামেন্টের অন্যতম আয়োজনস্থল ছিল এ মাঠটি।
পরিগণনামূলক আলোকচিত্রগ্রহণ
থাম্ব|গণনা ফটোগ্রাফি অনেক নতুন ক্ষমতা প্রদান করে। এই উদাহরণটি প্যানোরামিকস (ইমেজ স্টিচিং) এর সাথে এইচডিআর (উচ্চ গতিশীল রেঞ্জ) চিত্রের সংমিশ্রণ করে, ওভারল্যাপিং বিষয়বস্তুর একাধিক পৃথকভাবে উদ্ভাসিত চিত্রগুলি থেকে সর্বোত্তমভাবে তথ্য সংযুক্ত করে পরিগণনামূলক আলোকচিত্রগ্রহণ (ইংরেজিতে Computational photography "কম্পিউটেশনাল ফটোগ্রাফি") এক ধরনের আলোকচিত্রগ্রহণ কৌশল যেখানে আলোকীয় প্রক্রিয়ার পরিবর্তে ডিজিটাল পদ্ধতিতে চিত্র ধারণ এবং প্রক্রিয়াজাতকরণ করা হয়। পরিগণনামূলক আলোকচিত্রগ্রহণ কোনও ক্যামেরার সক্ষমতা উন্নত করতে পারে বা ফিল্ম-ভিত্তিক আলোকচিত্রগ্রহণের মাধ্যমে এমন কিছু বৈশিষ্ট্য প্রবর্তন করতে পারে যা স্বাভাবিক প্রক্রিয়ায় মোটেই সম্ভব ছিল না। পরিগণনামূলক আলোকচিত্রগ্রহণের উদাহরণগুলির মধ্যে রয়েছে- ডিজিটাল প্যানোরামার ইন-ক্যামেরা গণনা, উচ্চ গতিশীল-পরিসীমা চিত্র এবং 'লাইট ফিল্ড' ক্যামেরা। 'লাইট ফিল্ড' ক্যামেরাগুলি ত্রি-মাত্রিক দৃশ্যের তথ্য সংগ্রহের জন্য অভিনব আলোকীয় উপাদান ব্যবহার করে যা এরপরে ত্রি-মাত্রিক চিত্র, ক্ষেত্রের উন্নত গভীরতা এবং নির্বাচনী ডি-ফোকাসিং (বা "পোস্ট ফোকাস") তৈরি করতে ব্যবহার করা যেতে পারে। ক্ষেত্রের উন্নত গভীরতা যান্ত্রিক ফোকাসিং সিস্টেমগুলির প্রয়োজনীয়তা হ্রাস করে। এই সমস্ত বৈশিষ্ট্য পরিগণনামূলক চিত্রণ কৌশল ব্যবহার করে।
কেরাভা জাতীয় ক্রিকেট মাঠ
পুরুষ টোয়েন্টি২০ আন্তর্জাতিক শতক
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে শতরানের তালিকা নিচে দেয়া হলো।
পুরুষ টোয়েন্টি২০ আন্তর্জাতিক পাঁচ উইকেট
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
পরিগণনামূলক আলোকচিত্রগ্রহণ
কম্পিউটার গ্রাফিক্স, কম্পিউটার দৃষ্টি এবং প্রয়োগিত আলোকবিজ্ঞানের ক্ষেত্রে বেশ কয়েকটি বিষয় ক্ষেত্রকে সংজ্ঞা দেওয়ার জন্য পরিগণনামূলক আলোকচিত্রগ্রহণের সংজ্ঞাটি বিবর্তিত হয়েছে। প্রতিটি অঞ্চলের মধ্যে কৌশলগুলির একটি তালিকা রয়েছে এবং প্রতিটি প্রযুক্তির জন্য এক বা দুটি প্রতিনিধি কাগজপত্র বা বই উদ্ধৃত করা হয়। বিভাগ থেকে ইচ্ছাকৃত বাদ দেওয়া চিত্রগুলি হল চিত্র প্রক্রিয়াজাতকরণ (এছাড়াও ডিজিটাল চিত্র প্রক্রিয়াজাতকরণ দেখুন) যা তিহ্যগতভাবে সংগ্রহ করা চিত্রগুলিতে প্রয়োগ করা হয় আরও ভাল চিত্র উৎপাদন করার জন্য। এই জাতীয় কৌশলগুলির উদাহরণগুলি হল ইমেজ স্কেলিং, ডায়নামিক রেঞ্জ সংক্ষেপণ (অর্থাৎ স্বন ম্যাপিং), রঙ পরিচালনা, চিত্র সমাপ্তি (এক.ক.এ. ইনপেন্টিং বা গর্ত পূরণ), চিত্র সংক্ষেপণ, ডিজিটাল ওয়াটারমার্কিং এবং শৈল্পিক চিত্রের প্রভাব। বাদ দেওয়া কৌশলগুলি পরিসীমা ডেটা, ভলিউম ডেটা, ত্রি-মাত্রিক মডেল, চার-মাত্রিক("৪ডি") আলোক ক্ষেত্র, চার-মাত্রিক ("৪ডি"), ছয়-মাত্রিক ("৬ডি"), বা আট-মাত্রিক ("৮ডি") বিআরডিএফ, বা অন্যান্য উচ্চ-মাত্রিক চিত্র-ভিত্তিক উপস্থাপনা উৎপাদন করে। "অ্যাপসিলন আলোকচিত্রগ্রহণ" পরিগণনামূলক আলোকচিত্রগ্রহণের একটি উপক্ষেত্র।
পরিগণনামূলক দীপন
পরিগণনামূলক দীপন (ইংরেজিতে Computational illumination "কম্পিউটেশনাল ইল্লুমিনাশন") আলোকচিত্রগ্রহণের দীপন নিয়ন্ত্রণ করে, তারপরে সংগ্রহ করা চিত্রগুলি দিয়ে নতুন চিত্র তৈরি করতে ব্যবহার করে।
পরিগণনামূলক আলোকবিজ্ঞান
পরিগণনামূলক আলোকবিদ্যা (ইংরেজিতে Computational optics "কম্পিউটেশনাল অপটিক্স") অপ্টিক্যালি কোডেড চিত্রগুলি সংগ্রহ করে এবং তারপরে কম্পিউটেশনাল ডিকোডিং এর মাধ্যমে নতুন চিত্র তৈরি করে । কোডেড অ্যাপারচার ইমেজিং মূলত জ্যোতির্বিজ্ঞান বা এক্স-রে ইমেজিংয়ে চিত্রের মান বাড়ানোর জন্য প্রয়োগ করা হয়েছিল। একটি একক পিনহোলের পরিবর্তে, ইমেজিংয়ে একটি পিনহোল প্যাটার্ন প্রয়োগ করা হয় এবং চিত্রটি পুনরুদ্ধার করতে ডিকনভোলিউশন করা হয়। কোডেড এক্সপোজার ইমেজিংয়ে, মোটার ব্লারটির কার্নেলটি সংশোধন করতে শাটারটির অন / অফ অবস্থা কোড করা হয়। এইভাবে মোশন ডিফলারিং একটি শর্তযুক্ত সমস্যা হয়ে ওঠে। একইভাবে, একটি লেন্স ভিত্তিক কোডড অ্যাপারচারে, অ্যাপারচার টি ব্রডব্যান্ড মাস্ক দিয়ে সংশোধন করা যেতে পারে।
কোডেড অ্যাপারচারের নিদর্শনগুলি বিভিন্ন তরঙ্গদৈর্ঘ্যে বিভিন্ন কোড প্রয়োগ করার জন্য রঙিন ফিল্টার ব্যবহার করে ডিজাইন করা যেতে পারে। এটি বাইনারি মাস্কের তুলনায় ক্যামেরা সেন্সরে পৌঁছে যাওয়া আলোর পরিমাণ বাড়িয়ে তুলতে পারে।
পরিগণনামূলক চিত্রণ
পরিগণনামূলক চিত্রণ (ইংরেজিতে Computational imaging "কম্পিউটেশনাল ইমেজিং") হল চিত্রণ কৌশলগুলির একটি সেট যা তথ্য অর্জন এবং তথ্য প্রক্রিয়াজাতকরণের সংমিশ্রণে বর্ধিত রেজোলিউশন, অপটিকাল ফেজ বা ত্রি-মাত্রিক পুনর্নির্মাণের মতো অতিরিক্ত তথ্য অর্জনের জন্য পরোক্ষ উপায়ের মাধ্যমে কোনও বস্তুর চিত্র তৈরি করে। প্রচলিত অপটিক্যাল মাইক্রোস্কোপ কনফিগারেশন বা সীমিত ডেটাসেট ব্যবহার না করে প্রায়শই তথ্য সংগ্রহ করা হয়।
কম্পিউটেশনাল ইমেজিং অপটিকাল সিস্টেমগুলির বাহ্যিক সীমাবদ্ধতার অতিক্রম করতে পারে, যেমন সংখ্যা বা নুমেরিকাল অ্যাপারচার, এমনকি অপটিক্যাল উপাদানগুলির প্রয়োজনীয়তাও বর্জন করে ।
অপটিকাল স্পেকট্রামের অংশগুলির জন্য যেখানে চিত্রণের বিষয় উৎপাদন করা কঠিন বা ইমেজ সেন্সরগুলি ছোট করা যায় না, সেখানে এক্স-রে এবং টিএইচজেড বিকিরণের (ইংরেজিতে THz radiations "টিএইচজেড রেডিয়েশন") মাধ্যমে পরিগণনামূলক চিত্রাণ দরকারী বিকল্প সরবরাহ করে।
সাধারণ কৌশল
সাধারণ পরিগণনামূলক চিত্রণ কৌশলগুলির মধ্যে রয়েছে লেন্সবিহীন চিত্রণ (ইংরেজিতে lens-less imaging "লেন্সলেস ইমেজিং"), পরিগণনামূলক স্পেকল চিত্রাণ (ইংরেজিতে computational speckle imaging "কম্পিউটেশনাল স্পেকলে ইমেজিং"), পাইচোগ্রাফি (ইংরেজিতে ptychography "পাইচোগ্রাফি ") এবং ফুরিয়ার পাইচোগ্রাফি (ইংরেজিতে Fourier ptychography "ফুরিয়ার পাইচোগ্রাফি")।
অন্যান্য কৌশলগুলি পরিগণনামূলক চিত্রণ ("কম্পিউটেশনাল ইমেজিং") এর ক্ষেত্রের সাথে সম্পর্কিত, যেমন ডিজিটাল হলোগ্রাফি, কম্পিউটার ভিশন এবং টমোগ্রাফি।
পরিগণনামূলক প্রক্রিয়াজাতকরণ
পরিগণনামূলক প্রক্রিয়াজাতকরণ (ইংরেজিতে Computational Processing "কম্পিউটেশনাল প্রসেসিং") নতুন চিত্র তৈরি করতে আলোক-সংকেতায়িত (অপটিক্যাল-কোডেড) চিত্রগুলির প্রক্রিয়াজাতকরণ করে।
উত্তর মহম্মদপুর
উত্তর মহম্মদপুর ভারতের পশ্চিমবঙ্গ রাজ্যের মুর্শিদাবাদ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে উত্তর মহম্মদপুর শহরের জনসংখ্যা হল ৬১৯২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৩৩%। পুরুষদের মধ্যে সাক্ষরতার হার ৪২% এবং নারীদের মধ্যে এই হার ২৪%। সারা ভারতের সাক্ষরতার হার ৫৯.৫%, তার চাইতে উত্তর মহম্মদপুর এর সাক্ষরতার হার বেশি।
এই শহরের জনসংখ্যার ২৪% হল ৬ বছর বা তার কম বয়সী।
ঝাঁপা ইউনিয়ন
ঝাঁপা ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি প্রশাসনিক এলাকা।
ওসমান বেদেমির
ওসমান বেদেমির (দিয়ারবাকিরে ১৯৭১ সালে জন্ম) হলেন তুর্কী রাজনীতিবিদ, আইনজীবী ও মানবাধিকার কর্মী। তিনি কুর্দি বংশোদ্ভূত। তিনি ২০০৪ থেকে ২০১৪ সাল পর্যন্ত তার নিজ শহর দিয়ারবাকিরের মেয়র ছিলেন। তিনি ২০১৪ সাল পর্যন্ত পিস অ্যান্ড ডেমোক্রেসি পার্টির (বিডিপি) এবং ২০১৪ সাল থেকে এইচডিপির সদস্য ছিলেন।
জীবন এবং কর্মজীবন
ওসমান বেদেমির ডিকল বিশ্ববিদ্যালয়ের আইন অনুষে থেকে স্নাতক সম্পন্ন করেন। ১৯৯৫ সালে তিনি স্বাধীন মানবাধিকার সমিতির দিয়ারবাকির শাখার সভাপতি হন। ১৯৯৫ থেকে ২০০২ সাল পর্যন্ত তিনি একজন বোর্ড সদস্য ছিলেন এবং পাশাপাশি সমিতির সহ-সভাপতি হন। ১৯৯৯ সালের ফেব্রুয়ারিতে তিনি প্রথম আইনজীবীদের একজন হয়েছিলেন যিনি স্বেচ্ছায় আব্দুল্লাহ ওজালানকে রক্ষা করেছিলেন। ২০০১ সালে তিনি তুরস্কের হিউম্যান রাইটস ফাউন্ডেশনের প্রতিষ্ঠাতা সদস্য হন। ২০০২ সালের সাধারণ নির্বাচনে, তিনি ডেমোক্রেটিক পিপলস পার্টির (ডিইএইচএপি) প্রার্থী ছিলেন, কিন্তু দলটি ১০% নির্বাচনী দোরগোড়ায় পৌঁছতে ব্যর্থ হয়েছিল। ২০০৩ সালে, ওসমান বেদেমির যুক্তরাষ্ট্রে ৬ মাস অতিবাহিত করেন, তার ইংরেজি ভাষা উন্নত করার জন্য। ২০০৪ সালে, তিনি দিয়ারবাকিরের মেয়র নির্বাচিত হন। দিয়ারবাকিরের মেয়র হিসেবে তিনি ওয়ার্ল্ড ফেডারেশন অব ইউনাইটেড সিটিজের সদস্য হয়েছিলেন, যার জন্য তিনি বিশ্বের বেশ কয়েকটি রাজধানী ভ্রমণ করেছিলেন। তিনি ইউরোপীয় সংসদে তুরস্কে কুর্দিদের যেসব সমস্যার সম্মুখীন হন সে বিষয়ে বক্তৃতাও করেছিলেন।
অভিযোগ ও হুমকি
একজন মানবাধিকার কর্মী এবং রাজনীতিবিদ হিসেবে ওসমান বেদেমির বিভিন্ন স্তরে নিপীড়নের শিকার হয়েছেন। অ্যামনেস্টি ইন্টারন্যাশনালের ২০০৪ সালের ১২ ফেব্রুয়ারিতে প্রকাশিত একটি প্রতিবেদন অনুসারে তার মানবাধিকার কার্যক্রমের জন্য তার বিরুদ্ধে ২০০ টি আদালতে মামলা ছিল। দৈনিক রাদিকাল ১১ জুলাই ২০০৬ সালে রিপোর্ট করেছে, পূর্ববর্তী দুই বছরে তার বিরুদ্ধে মোট ১২৯টি তদন্ত করা হয়েছিল।
ওসমান বেদেমির অসংখ্য হুমকি পেয়েছেন। ২০০১ সালের জুনে অ্যামনেস্টি ইন্টারন্যাশনাল তার পক্ষ থেকে একটি জরুরি নিরাপত্তা পরিস্থিতি জারি করে। আর্মেনিয় এক সাংবাদিককে হত্যার পর, ২০০৭ সালের জানুয়ারিতে ওসমান বেদেমির ছিলেন সেই কয়েক জনের একজন যারা কিনা মৃত্যুর হুমকি পেয়েছিছিল।
ওসমান বেদেমিরের বিরুদ্ধে সাম্প্রতিক সময়ে আদালতের মামলাগুলির মধ্যে রয়েছে:
১লা মার্চ ২০২১-এ, ক্যাসেশন কোর্টের রাষ্ট্রীয় প্রসিকিউটর বেকির শাহিন সাংবিধানিক আদালতের সামনে একটি মামলা দায়ের করেন, যার মধ্যে ছিল ওসমান বেদেমির এবং ৬৮৬ জন অন্যান্য এইচডিপি রাজনীতিবিদদের জন্য পাঁচ বছরের নিষেধাজ্ঞা। যার কারণ হিসেবে বলা হয়, একসঙ্গে রাজনীতিতে জড়িত থাকার জন্য এইচডিপি বন্ধের কারণটি যা কিনা পিকেকে'র সাথে কথিত সাংগঠনিক সংযোগের জন্য।
ব্যক্তিগত জীবন
২০০৫ সালের মে মাসে তিনি তুরস্কের হিউম্যান রাইটস অ্যাসোসিয়েশনের ডেপুটি চেয়ারম্যান রেহান ইয়ালান্দাকে বিয়ে করেন। ২০০৬ সালের ২৩শে এপ্রিলে তাদের পুত্র মির্জানিয়ার জন্ম হয়।
বগুড়া
বগুড়া বাংলাদেশের উত্তরবঙ্গের বগুড়া জেলার একটি শিল্প ও বাণিজ্যিক শহর। এটি রাজশাহী বিভাগ-এর অন্তর্গত একটি গুরুত্বপূর্ণ শহর। বগুড়া শহরে "শহীদ চান্দু স্টেডিয়াম" নামে একটি আন্তর্জাতিক মানের ক্রিকেট স্টেডিয়াম রয়েছে; এছাড়া শহীদ জিয়াউর রহমান মেডিকেল কলেজ (শজিমেক)   শহর থেকে সামান্য দূরেই অবস্থিত। বগুড়া দইয়ের জন্য খুব বিখ্যাত। বগুড়া শহরে থেকে ১১ কি.মি. উত্তরে মহাস্থানগড় অবস্থিত, যা একসময় প্রাচীন বাংলার রাজধানী ছিল এবং সেসময় পুণ্ড্রনগর নামে পরিচিত ছিল। বাংলাদেশের মুক্তিযুদ্ধের ১ নং সেক্টরের সেক্টর কমান্ডার এবং জেড ফোর্সের প্রধান মেজর জিয়াউর রহমান বগুড়া জেলার গাবতলী উপজেলায় জন্মগ্রহণ করেন। বগুড়াকে উত্তরবঙ্গের রাজধানী বলা হয়। বগুড়া উত্তরবঙ্গে র অন্যতম প্রধান শহর ।
ইতিহাস
ইতিহাস থেকে জানা যায় বাংলার প্রাচীনতম একটি নগরী বগুড়া। মৌর্যযুগে এটি পুণ্ড্রবর্ধন নামে পরিচিত ছিল। বগুড়ার প্রাচীন নাম পৌণ্ড্রবর্ধন ও এটি বরেন্দ্রভূমি বলে খ্যাত অঞ্চলের অংশবিশেষ। আজকের রাজশাহীও এই অঞ্চলভুক্ত ছিল। অঞ্চলটি ৯ থেকে ১২ শতক সেন রাজাদের দ্বারা শাসিত হয়। পরে ১৩শ শতকের শুরুতে তা মুসলিম শাসকদের অধীনে আসে। ১৩শ শতকের শুরুতে এই এলাকা মুসলিম শাসকদের হাতে যায়। তারপরও সেন বংশের নৃপতিরা সামন্তপ্রধান হিসাবে প্রায় ১০০ বছর শাসনকার্য চালায়। এরপর অচ্যুত সেনের আচরণে রাগান্বিত হয়ে গৌড়ের বাহাদুর শাহ (?-১৫৩৭) সেনদের বিতাড়িত করেন। ১৯৭১ সালে মুক্তিযুদ্ধের সময় বগুড়া ৭ নং সেক্টরের অধীনে ছিল।
ভৌগোলিক অবস্থান
বগুড়া শহর বগুড়া জেলার মধ্যভাগে করতোয়া নদীর কোল ঘেঁষে অবস্থিত। করতোয়া নদী উত্তর থেকে দক্ষিণে প্রবাহিত হয়ে বগুড়াকে দুই ভাগে বিভক্ত করেছে। বগুড়ার উত্তরে গাইবান্ধা ও জয়পুরহাট জেলা পশ্চিমে নওগাঁ জেলা, দক্ষিনে সিরাজগঞ্জ জেলা এবং পুর্বে যমুনা নদী এবং জামালপুর জেলার অবস্থান।
জামালপুর জেলার মাদারগন্জ উপজেলার সাথে বগুড়ার সারিয়াকান্দি উপজেলার স্থল ও জল পথে সংযোগ রয়েছে।
অর্থনীতি
সাম্প্রতিক বছরগুলোতে বগুড়া শহরের অবকাঠামোগত প্রচুর উন্নতি সাধিত হয়েছে। নতুন শহর পরিকল্পনার মাধ্যমে রাস্তাগুলো পুননির্মাণ এবং দু লেনে উন্নীতকরণ করা হয়েছে । এখানকার মাটি বেশ উর্বর এবং এখানে প্রচুর শস্যের উৎপাদন হয়। বিগত কয়েক বছরে বগুড়ায় লাল মরিচের উৎপাদন ব্যাপকভাবে বৃদ্ধি পেয়েছে যা কিনা ১০০ কোটি টাকার ব্যবসায় পরিণত হয়েছে। ব্যবসা- বাণিজ্যের উন্নতির সাথে সাথে এখানকার ব্যাংকিং ব্যাবস্থাপনাতেও এসেছে নতুন মাত্রা; সরকারি বেসরকারি প্রায় সব ব্যাংকের একটি করে শাখা রয়েছে এখানে। ২৪ ঘণ্টাই শহরের যে কোনো প্রান্তে এটিএম বুথ খোলা পাওয়া যায়। ২০০৮ সালে ফ্রান্সের একটি ব্যবসায়িক প্রতিষ্ঠান ড্যানোন গ্রুপ গ্রামীণ গ্রুপের সাথে যৌথভাবে শক্তিদই তৈরির উদ্যোগ নিয়েছে।
পর্যটন
বগুড়া শহরের ১১ কি.মি. অদূরে মহাস্থানগড় অবস্থিত। এখানে পূর্বে রাজা পরশুরামের রাজ্য ছিল। এখানে বেহুলা-লখিন্দরের বাসর ঘর ও গোবিন্দ ভিটা রয়েছে; আছে জাদুঘরও। বগুড়া শহরে রয়েছে "নওয়াব প্যালেস"; যা ব্রিটিশ আমলে "নীলকুঠি" নামে পরিচিত ছিল। এখানে থাকার জন্য রয়েছে চার তারকা বিশিষ্ট হোটেল "নাজ গার্ডেন" এবং পাঁচ তারকা হোটেল "মম ইন"।
সংস্কৃতি
সুফি, মারাঠি, লালন ইত্যাদি নিয়ে বগুড়ার সংস্কৃতি অত্যন্ত সমৃদ্ধ। বগুড়া থেকে প্রকাশিত কয়েকটি আঞ্চলিক পত্রিকার মধ্যে আছে দৈনিক করতোয়া,দৈনিক আজ ও আগামীকাল, দৈনিক উত্তরকোণ, দৈনিক বগুড়া, দৈনিক চাঁদনি বাজার, দৈনিক উত্তরাঞ্চল ইত্যাদি উল্লেখযোগ্য। এখানকার মরিচ ও দই খুব বিখ্যাত।
শিক্ষা
বগুড়া জেলার উল্লেখযোগ্য শিক্ষা প্রতিষ্ঠানগুলো হলো: পুন্ড্র ইউনিভার্সিটি অব সায়েন্স অ্যান্ড টেকনোলজি, হামদর্দ ইউনানী মেডিক্যাল কলেজ ও হাসপাতাল, সরকারি মুস্তাফাবিয়া আলিয়া মাদ্‌রাসা, সৈয়দ আহম্মেদ কলেজ, বগুড়া জিলা স্কুল, বগুড়া ক্যান্টনমেন্ট পাবলিক স্কুল ও কলেজ, বগুড়া সরকারি বালিকা উচ্চ বিদ্যালয়, সরকারী মুজিবর রহমান মহিলা কলেজ, আর্মড পুলিশ ব্যাটালিয়ন স্কুল অ্যান্ড কলেজ বগুড়া, বিয়াম মডেল স্কুল ও কলেজ, বগুড়া,।পুলিশ লাইন্স স্কুল অ্যান্ড কলেজ  সরকারি শাহ সুলতান কলেজ, সরকারি আজিজুল হক কলেজ, বগুড়া কলেজ, বগুড়া পলিটেকনিক ইন্সটিটিউট, শহীদ জিয়াউর রহমান মেডিকেল কলেজ, বগুড়া ওয়াইএমসিএ পাবলিক স্কুল অ্যান্ড কলেজ,  টিএমএসএস মেডিকেল কলেজ ,মহাস্থান মাহিসাওয়ার ডিগ্রী কলেজ, সুবিধা বঞ্চিত ও ছিন্নমূল পথশিশুদের নৈতিক শিক্ষালয়-"আমিনা বেগম মেমোরিয়াল একাডেমী" ভি টি টি আই পলিটেকনিক,ওও  ইত্যাদি
রমনাবাগান বন্যপ্রাণী অভয়ারণ্য
রমনাবাগান বন্যপ্রাণী অভয়ারণ্য বা বর্ধমান জুলজিকাল পার্ক হলো ভারতের পশ্চিমবঙ্গ রাজ্যের বর্ধমান শহরে অবস্থিত একটি বন্যপ্রাণী অভয়ারণ্য ও চিড়িয়াখানা। এই অভয়ারণ্যের মোট আয়তন ১৪ হেক্টর। ১৯৮১ সালের সেপ্টেম্বর মাসে এটি অভয়ারণ্য হিসেবে স্বীকৃতি পায়।
অবস্থান
বর্ধমান জংশন রেলওয়ে স্টেশন থেকে এই অভয়ারণ্যের দুরত্ব এক কিলোমিটার।
জীববৈচিত্র্য
১৯৭৮ সালে এই অভয়ারণ্যে চিত্রা হরিণ এবং মায়া হরিণ ছাড়া হয়। ১৯৮৮ সালের হিসাবে সেখানে ২৭টি চিত্রা হরিণ, ৮টি মায়া হরিণ এবং ১টি কৃষ্ণসার ছিলো।
ক্লিটোরাল পাম্প
ডান|থাম্ব| ল্যাবিয়াল পাম্পক্লিটোরাল পাম্প হল যৌন আনন্দের জন্য নকশা করা একটি যৌন খেলনা যা ক্লিটোরিসে শোষন তৈরি করতে এবং রক্তের প্রবাহ এবং সংবেদনশীলতা বাড়াতে প্রয়োগ করা হয়। একটি ক্লিটোরাল পাম্প ক্লিটোরাল হুড সহ সমগ্র বাহ্যিক ভগাঙ্কুরে ব্যবহার করার জন্য নকশা করা হয়েছে। পাম্পের অন্যান্য নকশা ল্যাবিয়া (মাইনোরা এবং মেজোরা উভয়ই), সম্পূর্ণ ভালভা এবং কিছু ক্ষেত্রে স্তনবৃন্তের জন্য বিদ্যমান।
ক্লিটোরাল পাম্প, লিঙ্গ পাম্পের মতো, হস্তমৈথুন বা অন্যান্য যৌন কার্যকলাপের আগে বা সময় অস্থায়ী প্রভাবের জন্য ব্যবহার করা যেতে পারে। ক্লিটোরাল পাম্পটি যোনি মুখে বা যোনির ভিতরে প্রয়োগ করার জন্য নকশা করা হয়নি, কারণ এটি আঘাতের কারণ হতে পারে।
গোবিন্দ নিহলানি
গোবিন্দ নিহলানি (জন্ম: ১৯ ডিসেম্বর ১৯৪০) একজন ভারতীয় চলচ্চিত্র পরিচালক, চিত্রগ্রাহক, চিত্রনাট্যকার ও প্রযোজক। তিনি মূলত হিন্দি চলচ্চিত্রে কাজের জন্য সুপরিচিত। তিনি ছয়টি জাতীয় চলচ্চিত্র পুরস্কার ও পাঁচটি ফিল্মফেয়ার পুরস্কার অর্জন করেছেন। তার দ্রোহকাল (১৯৯৪) চলচ্চিত্রের পাণ্ডুলিপি কমল হাসান তামিল ভাষায় কুরুদিপুনল নামে পুনর্নির্মাণের জন্য গ্রহণ করে, যা ১৯৯৬ সালে ৬৮তম একাডেমি পুরস্কারে শ্রেষ্ঠ বিদেশি ভাষার চলচ্চিত্র বিভাগে ভারত থেকে জমা দেওয়া হয়।
তার পরিচালিত প্রথম চলচ্চিত্র আক্রোশ (১৯৮০), এতে ওম পুরি, নাসিরুদ্দিন শাহ, স্মিতা পাতিল ও অমরিশ পুরি অভিনয় করেন। এই চলচ্চিত্রের গল্প লিখেন প্রখ্যাত মারাঠি নাট্যকার বিজয় তেন্ডুলকর। চলচ্চিত্রটি ১৯৮১ সালে নতুন দিল্লিতে অনুষ্ঠিত ভারতের আন্তর্জাতিক চলচ্চিত্র উৎসবে শ্রেষ্ঠ চলচ্চিত্র হিসেবে গোল্ডেন পিকক অর্জন করে। তিনি এরপর এস. ডি. পানওয়াকারের গল্প অবলম্বনে অর্ধ সত্য (১৯৮৩) চলচ্চিত্র পরিচালনা করেন। চলচ্চিত্রটি পুলিশ-রাজনীতিবিদ-অপরাধী চক্রকে তুলে ধরার জন্য সমাদৃত হয়। ১৯৯৭ সালে তিনি বাঙালি ঔপন্যাসিক মহাশ্বেতা দেবীর সমাদৃত উপন্যাস হাজার চুরাশির মা অবলম্বনে নির্মাণ করেন হাজার চৌরাসী কী মা। তিনি আক্রোশ, অর্ধ সত্য, দৃষ্টি, ও হাজার চৌরাসী কী মা চলচ্চিত্রের জন্য শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করেন।
প্রারম্ভিক জীবন
নিহলানি ১৯৪০ সালের ১৯শে ডিসেম্বর তৎকালীন ব্রিটিশ ভারতের (বর্তমান পাকিস্তান) সিন্ধ প্রদেশের করাচিতে জন্মগ্রহণ করেন। ১৯৪৭ সালে দেশ বিভাগকালীন তার পরিবার ভারতে চলে আসে। তিনি ১৯৬২ সালে বেঙ্গালুরুর শ্রী জয় চামরাজেন্দ্র পলিটেকনিক (বর্তমান সরকারি চলচ্চিত্র ও দূরদর্শন সংস্থান) থেকে চিত্রগ্রহণের পাঠ সমাপ্ত করে চিত্রগ্রাহক হিসেবে তার কর্মজীবন শুরু করেন। তিনি ভি. কে. মূর্তির সহকারী চিত্রগ্রাহক ছিলেন। তিনি শ্যাম বেনেগলের শুরুর দিকের সবকয়টি চলচ্চিত্রে কাজ করেছেন এবং রিচার্ড অ্যাটনবারার অস্কার বিজয়ী মহাকাব্যিক গান্ধী চলচ্চিত্রের চিত্রগ্রহণের সাথে জড়িত ছিলেন। নিহলানি ও বেনেগল তাদের সামাজিকভাবে প্রাসঙ্গিক চলচ্চিত্রের জন্য সুপরিচিত।
ঢাকুরিয়া ইউনিয়ন
ঢাকুরিয়া ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি প্রশাসনিক এলাকা।
মহাবোধি মন্দির
মহাবোধি বিহার প্রতিষ্ঠাতা
মহাবোধি বিহারটি তৃতীয় সঙ্গীতির পৃষ্ঠপোষক সম্রাট অশোক(৩০৪খ্রিষ্টপূর্ব-২৩২খ্রিষ্টপূর্ব) নির্মাণ করেছিলেন।
মহাবোধি বিহার স্থাপনের ইতিহাস
এটি একটি বৌদ্ধ বিহার । যা সম্রাট অশোক নির্মাণ করেন ।
বোধিবৃক্ষের ইতিহাস
বোধগায়ায় বোধি গাছ সরাসরি ঐতিহাসিক বুদ্ধ, সিদ্ধার্থ গৌতমের জীবনের সাথে যুক্ত, যিনি এর অধীনে ধ্যান করার সময় জ্ঞান বা নির্ভুল অন্তর্দৃষ্টি অর্জন করেছিলেন। মন্দিরটি বোধি গাছের পূর্ব দিকে নির্মিত হয়েছিল, সম্ভবত বোধি গাছের সরাসরি বংশধর হিসাবে অনুভূত হয়। [৪] বৌদ্ধ পৌরাণিক কাহিনী অনুসারে, কোনও বোধি গাছ যদি সেই জায়গায় বৃদ্ধি না পায় তবে বোধি গাছের চারপাশের জমিটি এক রাজকীয় করাসের দূরত্বের জন্য সমস্ত গাছপালা ছাড়াই। বোধি গাছের চারপাশের মাঠের মধ্য দিয়ে কোনও হাতিও নয়, যাতায়াত করতে পারে না ৫
জাতকদের মতে পৃথিবীর নাভি এই স্থানে অবস্থিত, এবং অন্য কোনও স্থান বুদ্ধের প্রাপ্তির ওজনকে সমর্থন করতে পারে না।   অন্য একটি বৌদ্ধ traditionতিহ্য দাবি করেছে যে কল্পের শেষে যখন পৃথিবীটি ধ্বংস হয়ে যায়, তখন বোদ্ধিমন্দা সর্বশেষে বিলুপ্তির জায়গা, এবং পৃথিবী আবার অস্তিত্বের মধ্যে আবির্ভূত হওয়ার পরে এটিই প্রথম প্রদর্শিত হবে।  Ditionতিহ্যটিতে আরও দাবি করা হয়েছে যে সেখানে একটি পদ্ম ফোটবে এবং নতুন কলাপের সময় যদি কোনও বুদ্ধের জন্ম হয়, তবে বুদ্ধের সংখ্যার সাথে মিল রেখে পদ্মফুলের উত্থান হবে। [৮]  পৌরাণিক কাহিনী অনুসারে, গৌতম বুদ্ধের ক্ষেত্রে, তাঁর জন্মের দিন একটি বোধি গাছ প্রসারিত হয়েছিল। [9]
পিটার ডিংকলেজ
পিটার হেইডেন ডিংকলেজ (Peter Hayden Dinklage;, অন্য উচ্চারণ: ডিঙ্কলিজ; জন্ম ১১ জুন, ১৯৬৯) হলেন একজন মার্কিন অভিনেতা ও প্রযোজক। তিনি এইচবিওর টেলিভিশন ধারাবাহিক গেম অব থ্রোনস (২০১১-২০১৯)-এ টিরিয়ন ল্যানিস্টার চরিত্রে অভিনয়ের মধ্য দিয়ে পরিচিতি লাভ করেন এবং সমাদৃত হন। এই ধারাবাহিকের জন্য তিনি রেকর্ড সংখ্যক চারবার নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার লাভ করেন এবং ২০১১ সালে একটি গোল্ডেন গ্লোব পুরস্কার ও ২০২০ সালে একটি স্ক্রিন অ্যাক্টরস গিল্ড পুরস্কারসহ বেশ কিছু পুরস্কার লাভ করেন। এছাড়া তিনি মার্কিন টেলিভিশনের সর্বোচ্চ বেতনভোগী তারকাদের একজন।
নিউ জার্সির মরিসটাউনে জন্ম নেওয়া ও ব্রুকসাইডে বেড়ে ওঠা ডিংকলেজ দ্য ভেলভেটিন র‍্যাবিট মঞ্চনাটক দিয়ে তার অভিনয় জীবন শুরু করেন। বেনিংটন কলেজে পড়াকালীন তিনি বেশ কিছু মঞ্চনাটকে কাজ করেন। তার চলচ্চিত্রে অভিষেক হয় ১৯৯৫ সালে লিভিং ইন অবলিভিয়ন চলচ্চিত্র দিয়ে এবং তার প্রথম সফল অভিনয় দেখা যায় ২০০৩ সালের কমেডি নাট্যধর্মী দ্য স্টেশন এজেন্ট চলচ্চিত্রে।
তিনি হাস্যরসাত্মক এল্‌ফ (২০০৩), অপরাধধর্মী ফাইন্ড মি গিল্টি (২০০৬), সুপারহিরো হাস্যরসাত্মক আন্ডারডগ (২০০৭), কল্পনাধর্মী দ্য ক্রনিকলস অব নার্নিয়া: প্রিন্স ক্যাস্পিয়ান (২০০৮) এবং সুপারহিরো চলচ্চিত্র এক্স-মেন: ডেজ অব ফিউচার পাস্ট (২০১৪) এ অভিনয় করেন। ২০১৮ সালে তিনি মার্ভেল সিনেম্যাটিক ইউনিভার্সের অ্যাভেঞ্জার্স: ইনফিনিটি ওয়ার-এ ইট্রি এবং জীবনীনির্ভর মাই ডিনার উইথ হার্ভে-এ হার্ভে ভিয়েচেজ চরিত্রে অভিনয় করেন। এছাড়া তিনি ভিডিও গেম ডেসটিনি-এ কণ্ঠ দেন।